L 272/6
(14)
MT
Il-Ġurnal Uffiċjali tal-Unjoni Ewropea
20.10.2022
Din l-akkreditazzjoni tal-logħob vidjo tiddependi fuq it-testijiet kulturali stabbiliti mill-Komunità Fjamminga u mirReġjun ta’ Wallonia għall-iskemi ta’ għajnuna tagħhom stess u approvati mill-Kummissjoni (fl-2018 għall-Komunità Fjamminga (15), estiżi u emendati fl-2022 (16), u fl-2020 għar-Reġjun ta’ Wallonia (17)).
Il-kriterji tat-test huma li l-logħba jrid ikollha kwalitajiet kulturali u artistiċi, li l-attivitajiet ta’ produzzjoni u l-partijiet ikkonċernati jrid ikollhom rabtiet mal-Fjandri jew mar-reġjun tal-Wallonia, u li l-logħba kkonċernata trid tkun innovattiva u kreattiva.
Sabiex dan jiġi żgurat, il-Belġju impenja ruħu li jiżgura li l-Istat federali Belġjan jikkonkludi ftehim ta’ kooperazzjoni mal-Komunità Fjamminga, mal-Komunità li titkellem bil-Franċiż u mal-Komunità li titkellem bilĠermaniż dwar il-kompetenzi rispettivi ta’ dawn il-komunitajiet u tal-Istat federali fir-rigward tal-iskema tal-kenn mit-taxxa.
Il-Belġju jinnota li, għad-durata tal-iskema tal-kenn mit-taxxa, l-approvazzjoni mill-komunitajiet ta’ logħob vidjo f’dan il-kuntest se tkun soġġetta għall-istess kriterji bħal dawk applikati mill-Komunità Fjamminga u mir-Reġjun ta’ Wallonia għall-iskemi ta’ għajnuna tagħhom stess għal-logħob vidjo.
2.4.
Il-forma tal-għajnuna, l-organizzazzjoni tas-sistema, l-intensità tal-għajnuna u l-akkumulazzjoni
(15)
Taħt is-sistema attwali tal-kenn mit-taxxa, kumpanija (“l-investitur”) tista’ tagħmel kontribuzzjoni finanzjarja, abbażi ta’ kuntratt qafas, lill-produttur ta’ xogħol awdjoviżiv partikolari.
L-investitur jirċievi kumpens għal dan l-investiment fil-forma ta’ “ċertifikat tal-kenn mit-taxxa” li jippermetti lill-investitur jibbenefika minn eżenzjoni mit-taxxa permezz ta’ tnaqqis fil-profitti taxxabbli tiegħu.
Il-prinċipju li jirfed it-tassazzjoni tal-profitti tal-kumpaniji huwa li l-kumpaniji jkunu responsabbli għat-taxxa fuq il-profitti globali tagħhom (l-Artikolu 185 tal-Kodiċi Belġjan dwar it-Taxxa fuq l-Introjtu).
Il-bażi għat-taxxa hija aċċertata billi jitnaqqsu l-ispejjeż deduċibbli mill-profitti (l-Artikolu 6 tal-Kodiċi dwar it-Taxxa fuq l-Introjtu).
Bħala regola, il-kumpaniji jistgħu jnaqqsu l-ispejjeż professjonali li jkunu ġarrbu matul il-perjodu taxxabbli (l-Artikolu 49 tal-Kodiċi dwar it-Taxxa fuq l-Introjtu).
Fir-rigward tal-valur tal-investimenti, jista’ jitnaqqas ammont li jiddependi fuq il-valur tal-kontribuzzjoni (it-tieni paragrafu tal-Artikolu 61 tal-Kodiċi dwar it-Taxxa fuq l-Introjtu).
Skont l-iskema tal-kenn mit-taxxa, il-kumpanija responsabbli għat-taxxa tista’ tnaqqas minnufih 421 % tal-ammonti investiti, somma li taqbeż il-kontribuzzjoni finanzjarja tagħha.
Skont in-natura talproġett notifikat, dan japplika wkoll għall-kontribuzzjonijiet għall-produzzjoni ta’ video game.
(16)
Skont l-iskema notifikata mill-Belġju, il-valur tat-taxxa taċ-ċertifikat tal-kenn mit-taxxa ġie stabbilit għal 70 % talkostijiet tal-produzzjoni u tal-operat imġarrba fiż-ŻEE jew, jekk il-kostijiet tal-produzzjoni u tal-operat imġarrba filBelġju jammontaw għal anqas minn 63 % tal-baġit totali, tal-kostijiet tal-produzzjoni u tal-operat imġarrba filBelġju.
L-ammont ta’ għajnuna għal investiment possibbli fi produzzjoni huwa stabbilit għal 48 % tal-valur tat-taxxa taċ-ċertifikat tal-kenn mit-taxxa.
Dan ifisser li f’xenarju massimalista li fih jintnefaq mill-inqas 63 % tal-baġit totali filBelġju, l-intensità tal-għajnuna tista’ tilħaq 48 % ta’ 70 %, li tammonta għal 33,6 % tal-baġit għall-produzzjoni, iżda dan ikun aktar baxx f’każijiet meta n-nefqa fuq il-produzzjoni mġarrba fil-Belġju tkun anqas minn 63 % tal-baġit ġenerali.
Jekk tali għajnuna tiġi pprovduta flimkien ma’ forom oħra ta’ għajnuna għall-produzzjoni, l-intensità talgħajnuna tkun limitata għal 50 %.
(17)
Għaldaqstant, fil-verżjoni inizjali tal-iskema, il-valur tat-taxxa taċ-ċertifikat tal-kenn mit-taxxa ġie stabbilit abbażi talinfiq territorjali.
L-ammont ta’ investiment (u għalhekk l-ammont ta’ għajnuna) jiddependi mill-perċentwal tal-infiq territorjali, li jfisser li jvarja skont l-ammont ippjanat tan-nefqa fil-Belġju.
2.5.
Akkreditazzjoni tal-benefiċjarji
(18)
Skont l-iskema tal-kenn mit-taxxa, il-kumpaniji tal-produzzjoni li jibbenefikaw mill-iskema jridu jkunu akkreditati sabiex ikunu jistgħu jieħdu sehem.
Il-punt ta’ dan, skont il-Belġju, huwa li l-akkreditazzjoni tista’ tiġi rtirata minn kwalunkwe kumpanija jew individwu li jonqos milli jirrispetta l-liġi (18).
(15) SA.49947, Il-Belġju – Għajnuna għal-logħob vidjo (VAF Gamefonds), https://ec.europa.eu/competition/elojade/isef/case_details.cfm? proc_code=3_SA_49947 (16) SA.101526, Il-Belġju – VAF Gamefonds, il-premessa (23), https://ec.europa.eu/competition/elojade/isef/case_details.cfm? proc_code=3_SA_101526 (17) SA.55046, il-Belġju – Soutien aux jeux vidéo culturels, artistiques et éducatifs (Wallimage), il-premessa (14) https://ec.europa.eu/ competition/elojade/isef/case_details.cfm?proc_code=3_SA_55046; ir-Reġjun ta’ Wallonia jinkludi lir-reġjun li jitkellem bil-Ġermaniż.
(18) L-Artikolu 194 b(1)(2) tal-Kodiċi dwar it-taxxa fuq l-introjtu jiddikjara li l-kundizzjonijiet għall-akkreditazzjoni huma stabbiliti b’digriet irjali.